**Ruža Jozić, Gimnazija Sesvete**

**Prezentacija - oblikovanje**

**Korisni savjeti za pripremu PPT-prezentacije: OBLIKOVANJE I SDARŽAJ PREZENTACIJE**.

* Koristite veličinu slova od 24 do 32 pt da se tekst može pročitati i iz veće udaljenosti.
* Poželjno je koristiti neki od sljedećih fontova: San-Serif, Arial, Times New Roman, Verdana ili Tahoma. Ti se fontovi najlakše čitaju, a usto nisu podložni promjenama kod otvaranja prezentacije na drugom računalu.
* Poželjno je da se kroz cijelu prezentaciju koristi isti font i ista veličina slova. Koristite jednu veličinu slova za naslove, a drugu za tekst.
* Preporuča se korištenje iste pozadine za sve slajdove u prezentaciji. Obratite pozornost na boju teksta – dobar kontrast olakšava čitanje.
* Fotografije koje se umeću u slajdove trebaju biti odgovarajuće rezolucije.
* Prezentacija bi trebala sadržavati:   
     - uvod (predstavljanje autora i teme izlaganja),   
     - pregled sadržaja izlaganja (naglasite samo najvažnije dijelove i pratite redoslijed),   
     - razradu teme,   
     - zaključak,   
     - reference/bibliografiju ( korištene izvore – knjižne i mrežne)  
     - zahvalu i kontakt podatke autora.
* Tekst bi trebao biti sveden na najosnovnije i pisan u natuknicama, ne u punim rečenicama.
* Izbjegavajte doslovno čitanje teksta sa slajdova, proširite dodatnim informacijama!
* Preporuča se proći jedan do dva slajda u minuti prezentacije.
* Koristite grafove umjesto numeričkih tablica, jer su obuhvatniji i slikovitiji. Nemojte im zaboraviti dati naslov.
* Nemojte pretrpavati slajdove informacijama, radije nešto dodajte u predstavljanju teme.
* Nemojte pretjerivati s animacijama; zainteresirajte publiku sadržajem, a ne animacijama i vizualnim detaljima prezentacije, koji odvlače pozornost sa sadržaja teme.